54. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α6Γ/οικ. 4574 της 9/15 Απρ. 1981 (ΦΕΚ Β΄ 223) Περί καθορισμού δικαιολογητικών για την κυκλοφορία καλλυντικών προϊόντων. Έχοντας υπόψη: 1.Το άρθρ. 6 του Ν.Δ. 96/73 και το άρθρ. 24 του Ν.Δ. 97/73. 2.Την κοινή απόφαση του Πρωθυπουργού και του Υπουργού Κοινωνικών Υπηρεσιών αριθ. 1029/80, με την οποία ανατίθενται αρμοδιότητες στον Υφυπουργό κ. Τσουκαντά. 3.Την απόφαση αριθ. Α6/1958/12.2.81, αποφασίζουμε: Για κάθε μεταβολή των στοιχείων της αρχικής δηλώσεως περί κυκλοφορίας καλλυντικού προϊόντος ο παραγωγός ή ο υπεύθυνος της κυκλοφορίας είναι υποχρεωμένος να υποβάλει νέα δήλωση σχετική με την μεταβολή αυτή. Την ίδια υποχρέωση έχουν, σε περίπτωση που επιθυμούν μεταβολή και όσοι δεν έχουν άδεια κυκλοφορίας προϊόντος ή κυκλοφορούν προϊόντα σύμφωνα με την απόφαση αριθ. Α6/12046/1977, δηλαδή που έχουν ζητήσει έγκριση κυκλοφορίας και έχουν καταθέσει πλήρη φάκελλο. Σε όλες τις ανωτέρω περιπτώσεις η δήλωση θα γίνεται σύμφωνα με την απόφαση αριθ. Α6/1958/81. 